Diari Oficial de la Generalitat Valenciana


Sumari del DOGV 4865, del 19-10-2004 (2004/10948)

Notificació a Antonio Jaén Rodríguez. Expedient número 011/0646 GGG.
--------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10606


Organisme emissor
:   Conselleria de Territori i Habitatge

Tipus de document
:   Anunci

Notificació a Antonio Jaén Rodríguez. Expedient número 011/4192 DJG. [2004/M10568]
  
De conformitat amb allò que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Antonio Jaén Rodríguez amb últim domicili conegut a la partida Carrús, número 140, polígon 2 d'Elx, sobreseïment de data 14 de setembre de 2004 dictat per la secretària autonòmica de Territori i Medi Ambient en l'expedient sancionador número 011/4274 LKC, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Atés que, en data 12 de gener de 2004 va ser dictat acord d'iniciació del procediment sancionador de referència, pels fets següents:
  
Que en data 8 de maig de 2003 en exercici de la facultat inspectora que té atribuïda aquesta Conselleria en matèria de residus, es va requerir Antonio Jaén Rodríguez i Vicente Martín Callero, titulars d'una indústria de calçat ubicada en el número 140 del polígon 2 de la partida de Carrús d'Elx, perquè presentaren en el termini d'un mes la documentació següent:
  
Còpia de la llicència municipal d'obertura.
  
Còpia del projecte que va servir de base per a la concessió de l'esmentada llicència.
  
Breu descripció del procés industrial que desenvolupen.
  
Relació de productes químics (dissolvents, coles, adhesius, productes d'acabat, etc.) consumits durant el procés, i adjuntar els fulls de seguretat de cada producte, com també les quantitats anuals consumides.
  
Gestió donada als residus de dissolvents, coles, adhesius, productes d'acabat, etc., produïts i aportar els documents de control i seguiment corresponents als residus gestionats durant els anys 2001 i 2002.
  
Gestió donada als envasos usats dels productes enumerats i a qualsevol altre residu que segons la legislació vigent puga classificar-se com a tòxic o perillós, i aportar els pertinents documents de control i seguiment corresponents a l'any 2001 i 2002.
  
Gestió donada als olis usats de la maquinària de la fàbrica, durant l'any 2001 i 2002.
  
Documents de control i seguiment dels anys 2001 i 2002 dels residus líquids i pastosos procedents de les cabines d'acabat en cas de disposar d'elles.
  
Tractament de les aigües residuals, especificant el punt d'abocament i les autoritzacions corresponents a aquest com també la gestió dels fangs generats per la instal·lació de depuració en cas de disposar d'ella.
  
Si disposen de focus emissors a l'atmosfera (ximeneres), procedents de les cabines d'acabat (cabines de POLISH), instal·lacions de combustió, etc. hauran de remetre's: les últimes analítiques d'emissions que s'hagen realitzat i fotocòpia del llibre registre d'emissions a l'atmosfera.
  
Gestió donada dels residus sòlids urbans o assimilables a urbans (cartons, paper, restes de plàstics, etc.) que generen, com també la gestió de les restes de cuiro.
  
Document d'inscripció en el registre de xicotets productors de residus tòxics i perillosos.
  
Tenint en compte que va transcórrer l'esmentat termini, es va infringir el deure de col·laboració amb les autoritats competents a què estan subjectes els titulars de les activitats productores de residus perillosos de conformitat amb l'article 69 de la Llei 10/2000, de 12 de desembre, de Residus de la Comunitat Valenciana, els dits fets referits poden ser constitutius d'una infracció tipificada en l'article 73.4.c) de l'esmentada Llei 10/2000, de 12 de desembre, com a greu.
  
Vist que l'acord d'iniciació va ser objecte de notificació a l'expedientat i que de les al·legacions i documentació presentada per Antonio Jaén Rodríguez es desprén que la titularitat de la indústria objecte del present expedient correspon a la societat Calzados Amparo, SL.
  
Atés que de conformitat amb l'article 130 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, només podran ser sancionades per fets constitutius d'infracció administrativa les persones físiques i jurídiques que resulten responsables d'aquests encara a títol de simple inobservança.
  
Atés que el present expedient ha de tramitar-se de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, de modificació de la Llei 30/1992, i amb el Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora.
  
Atés que l'òrgan competent per a la resolució del present expedient és el secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de Residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4.656, de 23 de desembre de 2003), resolc:
  
Ordenar el sobreseïment de l'expedient sancionador seguit contra Antonio Jaén Rodríguez i Vicente Martín Callero de forma solidària com també l'arxiu de les actuacions practicades en el procediment de referència, per haver quedat acreditat que la titularitat de la indústria objecte del present expedient correspon a la societat Calzados Amparo, SL.
  
Contra aquesta resolució, que posa fi a la via administrativa, es pot interposar, amb caràcter potestatiu recurs de reposició davant del mateix òrgan que el va dictar, en el termini d'un mes a comptar des de l'endemà a aquell en què tinga lloc la notificació, de conformitat amb el que establix l'article 116 apartat 1 en relació amb els articles 109 apartat c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 o bé interposar directament el recurs contenciós administratiu, a elecció del demandant, davant del Jutjat Contenciós Administratiu de València, seu de l'òrgan que ha dictat l'acte administratiu que s'ha d'impugnar, o davant del jutjat en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació, de conformitat amb el que establixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
I perquè servisca de notificació a l'interessat mencionat anteriorment, s'expedeix el present edicte.